Nyanga nasjonalpark ligger 268 kilometer fra hovedstaden Harare, og er forholdsvis lett tilgjengelig via asfalterte veier. Rhodes Nyanga Hotel er det eneste hotellet inne i parken. Det finnes imidlertid 3 leirplasser med hytter som kan benyttes av besøkende. Flere campingplasser er også tilgjengelige. Nasjonalparken er tilrettelagt for rideturer, båtturer, fotturer og fisking - særlig den midtre og vestligste delen. Flere ruiner fra steinalderen og jernalderen finnes i parken. Nyangwe fort og Chawomera fort er steinmurer bygd på høydedrag for omkring 400 - 500 år siden.